# Lääne-Harju valla Kogukonnakomisjoni koosoleku protokoll oktoober 2023

Aeg: 19.10.2023, kell 17.00-19.00

Koht: Lääne-Harju vallamajas Paldiskis

Osalejad kohapeal: Heiki Hõimoja, Andrus Saliste, Krista Maaro, Eve Jakobson, Guido Leibur, Ando Eelmaa, Kalle Kalbre, Eero Salumäe, Urve Truubon, Marju Algvere; Jaana Ojala

Külalised : Kadri Kurm, Marju Piirimägi, Jaanus Saat

Koosolekut juhatas Andrus Saliste, protokollis Krista Maaro

Päevakord:

1. Kohtumine vallavalitsusega - Kogukonnakomisjoni hetkeseis ja tegevused, hästi läinud algatused ja projektid, takistused ja väljakutsed kogukonnakomisjoni töös, piirkondlike liikmete kaasamine ja nende panus komisjoni tegevustes, ootused ja koostöövõimalused Lääne-Harju Vallavalitsusega.

2. Arutelu tagasiside üle Komisjonist läinud sisenditele ja ettepanekutele valla Arengukavasse.

3. Jooksvad küsimused.

Kokkuvõte:

1. K. Kurm tutvustas komisjonile projekti „Koosloome labor“ ja selles osalemist. Varasemalt on kogukondade kaudu seal osaletud ja nii uuesti projekti satuti. Väärtusena tuuakse välja teiste omavalitsustega suhete loomine, teiste kogemuste kuulamine ja neist õppimine. Probleemkohana tuuakse välja info viimine kogukondadesse. Selgus, et huvigruppe on palju ja need on väga erinevad (nt kalurid, ratsutajad, lohesurfarid). Fookuses on, kuidas saada info liikuma mõlemas suunas - omavalitsusest kogukonda ja vastupidi.

A. Saliste – Hetkel on vaiksem periood. Oleme koostöös KOV-ga. Oleme toetanud KOV-i kommunikatsiooni parandamist. Rohevalla töögrupp sai alguse Kogukonnakomisjonist. Kahanenud on komisjoniliikmete hulk.

M.Piirimägi – Miks on komisjonis esindamata piirkondi?

A. Saliste – Puudub soov ja vajadus osaleda. Positiivsena toon välja, et Vasalemma piirkond on taas esindatud.

G. Leibur – Minu arvates peaks koosttöö KOV-i ja komisjoni vahel olema tihedam, arendamist vajavaid valdkondi on palju.

K. Kalbre – Positiivne on, et teeregister on enamvähem korda saanud. Avaliku teehoolduse info on puudulik. KOV on võtnud endale suure koormuse, olles asunud telefonioperaatoriks. Info võiks olla avalikult väljas, siis helistamisi ka vähem.

Info vallaelanikele olulise infoga võiks paremini levida, nt viimane kord jõudis valla leht ohtlike jäätmete kogumisringi infoga meie kanti (Lohusalu) siis kui registreerimine ringile oli lõppenud.

K. Kurm – Kommunikatsiooni saab alati paremini korraldada.

J. Saat – Murekohaks on, et Kogukonnakomisjoni hoog hakkab raugema. Kuidas saaks koostööd taasluua? Teen ettepaneku, et komisjoni koosolekutel hakkab taas osalema valla esindaja.

**Otsustati, et edaspidi hakkab Kogukonnakomisjoni koosolekutel osalema ka valla esindaja.**

1. 2. Toimus arutelu ühistranspordi teemal vallas. Paljudes piirkondades sõidab ühistransport selliselt, et tööle jõudmine on keeruline.

E. Jakobson – Olen valmis panustama andmete kogumisse seoses ühistranspordi kasutamisega. Kas KOV-il ei ole võimalust teha koostööd naabervallaga? Käib ju Nõvalt inimesi siia poole tööle-kooli.

J. Saat – Olen kohtunud regionaalministriga. Oleme arutlenud teemal kas hakata tegema ettevedu ja nõudepeatusi. Midagi otsustatud ei ole.

E. Jakobson – Kas ei või teha küsitlust: kus inimesed elavad; kui tihti tahavad sõita; millal ja kuhu?

Kuidas motimeerida ja toetada inimesi end koduvalda sisse kirjutama?

K. Maaro – Ohtu küla puhul võib öelda, et tõmbekeskuseks on paraku Keila (koolid, lasteaiad, perearstid jm) ja seepärast on paljud ohtukad Keilasse sisse kirjutatud.

K. Kalbre – Positiivse asjana võib välja tuua, et lumelükkamine väravani on seotud sissekirjutusega.

U. Truubon – Kas suvine teehooldus on ka korraldatud ja kusagil kirjas? Nt Ohtu – Vasalemma tee on väga koledas seisus. Muret teeb ka Vasalemma rallirajal toimuv, kes seda tegevust kontrollib? Kas järelvalve ametnikud ei käi olukordi hindamas?

M. Piirimägi – Meil on kaks järelvalve ametnikku ja mõlemad liiguvad pidevalt ringi.

A. Saliste – Kunagi oli K. Lambinguga arutelu probleemsetesse kohtadesse kaamerate paigaldamisest.

J. Saat – Ühe teemana soovin rääkida sellest, et vald saab seoses Klooga harjutusväljakuga taluvustasu. Siiani on seda raha saanud Klooga alevik, nüüd laieneb see 3 km raadiusele ümber harjutusväljaku. Siinkohal ootame Kogukonnakomisjonilt ettepanekuid kuhu ja kuidas raha investeerida.

J. Ojala – **Soovime tutvuda eelnõuga.**

K. Kurm – Augustis komisjoni koosolekul osaledes tundus mulle, et komisjon on oma aja ära elanud. Täna tundub, et igal liikmel on oma pädevus ja soov tegutseda.

Külalised lahkusid koosolekult.

2. A. Saliste andis vallapoolset tagasisdet Kogukonnakomisjoni poolt saadetud ettepanekutele valla arengukavasse. Mõned väiksemad ettepanekud on arvesse võetud ja arengukavasse lisatud, kuid mitmed ettepanekud on vaid teadmiseks võetud või tagasi lükatud. Ettepanekute tegijaid ei rahulda vallapoolne põhjendus ja nad otsustasid teha täiendava päringu.

A. Saliste ja G. Leibur andsid ülevaate kohtumisest volikogu hariduskomisjoniga.

3. J. Ojala – Soovin taastada oma endise liikmelisuse ehk olla komisjoni hääleõiguseta nõuandev liige.

**Otsustati J. Ojala soov rahuldada.**

**Novembrikuu koosolekule ootame Rohevalla töögrupi esindajat tutvustama oma tegevusi. Kuidas läheb toidukappidega?**

**Järgmine koosolek toimub: 16. novembril, algusega kl 18.00, Vasalemmas.**